จำเป็นต้องข้ามเรือมาทำงาน จากฝั่งลัดโพธิ์มาพระรามสามทุกวัน วันหยุดเลยไม่ไปไหนไกลข้ามเรือมาทำบุญที่วัดด่านสักหน่อย

เดินจากท่าเรือใต้สะพานภูมิพลไม่ไกล ก็ถึงวัดด่าน ก่อนทำบุญให้อาหารปลา ขอเดินเลยไปหลังวัดให้อาหารคนก่อน วิวดีเพราะถือว่าได้มองบ้านตัวเองจากอีกฝั่งแม่น้ำ แต่บรรยากาศรอบๆร้าน อาจจะวังเวงสักหน่อย เพราะร้านก๋วยเตี๋ยวอยู่ในบริเวณป่าช้า

โต๊ะที่ร้านทำจากเรือเข้ากับบรรยากาศริมน้ำได้ดี เมนูก๋วยเตี๋ยวหลากหลาย ทั้งหมูตุ๋น หมูน้ำตก น้ำใส ทานน้อยให้สั่งเป็นชาม ถ้ามั่นใจกระเพาะใหญ่ให้สั่งแบบหม้อไฟไปเลย

ระหว่างรอก๋วยเตี๋ยว มีมุมส้มตำน่าสนใจ ตำเองกินเอง แค่จ่ายเงิน 20 บาท รับจานไปตำส้มตำกินเล่นระหว่างรอได้เลย วัตถุดิบที่มีให้ตามราคาแต่ถือว่าครบเครื่อง ตำมากินระหว่างก๋วยเตี๋ยวได้ดี

บอกเลยก๋วยเตี๋ยวช้ามาก ยิ่งอยู่ในบรรยากาศป่าช้า เวลาเลยยิ่งเดินช้าไปใหญ่ กว่าจะได้ก๋วยเตี๋ยว ส้มตำก็ย่อยหมดท้องไปแล้ว

สั่งหม้อไฟหมูน้ำตก มาพร้อมข้าวเปล่า หม้อไฟมาแบบจัดใหญ่ แนะนำให้ทานสองคน รสชาติกลางๆมาก แอบรู้สึกว่าเค็มไปด้วย ส่วนข้าวสวยนั้นเเข็งได้อีก

เมนูน้ำใส ต้มยำแบบชามถือว่าทำได้ดีผ่านมาตรฐาน รสชาติกลางๆประมาน 3 ดาว แต่ติดเรื่องบรรยายากศรอบข้างกับระยะเวลาที่รอก๋วยเตี๋ยว วิวแม่น้ำและสะพาานด้านหน้าไม่ช่วงฆ่าเวลาให้เพลินตาจนลืมเวลารอก๋วยเตี๋ยวได้ ใครหิวจัดๆ หรือรีบ ไม่แนะนำให้มานะจ้ะ กระโดดลงไปจับปลาในแม่น้ำมาย่างทานยังไหวกว่า